Yip Harburg

**Edgar Yipsel Harburg** (8. april 1896 – 5. mart 1981), poznat i kao **E.Y. Harburg** ili **Yip Harburg**, bio je američki tekstopisac zabavne muzike, poznat po suradnji s mnogim znamenitim kompozitorima svoh doba. Najpoznatiji je po tekstu za izuzetno uspješne i dan-danas popularne pjesme kao što su "Brother, Can You Spare a Dime?", "April in Paris" i "It's Only a Paper Moon", kao i sve pjesme u znamenitom filmu *[[The Wizard of Oz (1939 film)|The Wizard of Oz]]*, uključujući "Over the Rainbow".

Rodio se kao Isidore Hochberg u porodici siromašnih jevrejskih emigranata u njujorškom Lower East Sideu. Kao mladić je postao poklonik socijalizma i član organizacije Socijalističkog saveza mladih ljudi (Young People's Socialist League, skrać. YPSL), zbog čega je dobio nadimak "Ypsel". U srednjoj školi se sprijateljio s budućim slavnim kompozitorom Irom Gershwinom. Kada su SAD ušle u prvi svjetski rat, otputovao je u Urugvaj kako u njemu ne bi sudjelovao. Po povratku je postao vlasnikom tvrtke za proizvodnju kućanskih aparata, oženio se i dobio dvoje djece; pisanjem tekstova se bavio u slobodno vrijeme.

Ključni događaj njegovog života je bio burzovni krah 1929. godine, zbog koga je Harburg ostao bez imovine. Gershwin ga je tada nagovorio da se ubuduće u potpunosti posveti pisanju pjesama, te ga je upoznao sa kompozitorom Jayom Gorneyem. To je bio početak plodnog partnerstva, čiji je najpoznatiji rezultat *Brother, Can You Spare a Dime?*, koja se smatra najpoznatijom pjesmom iz doba Velike depresije i jednom od najpoznatijih socijalno angažiranih pjesama uopće.

Poslije toga je napisao pjesme za Hollywood, a 1940-ih i tekstove za brodvejske mjuzikle, također sa socijalnom tematikom. Godine 1948. je zbog ljevičarskih stavova na predsjedničkim izborima podržao kandidaturu Henryja Wallacea; taj potez, koji je koincidirao sa početkom makartističke histerije, je 1952. potakao šefove holivudskih studija da ga kao "kripto-komunista" stave na crnu listu, na kojoj je bio sve do 1961. godine.

Godine 1981. je poginuo u automobilskoj nesreći na losanđeleskom Bulevaru sumraka.

## Pjesme
* "Over the Rainbow" (1939)
* "Brother, Can You Spare a Dime?"; kompozitor Jay Gorney (1932)
* "Cabin in the Sky" with Harold Arlen (1943)
* "Bloomer Girl" with Harold Arlen (1944)
* "April in Paris"
* "It's Only a Paper Moon"
* "Lydia the Tattooed Lady"
* "How Are Things in Glocca Morra?"
* "Old Devil Moon"
* "Then I'll Be Tired of You"
* "When the Idle Poor Become the Idle Rich"
* "Down with Love"
* "Free and Equal Blues"; izvodio Josh White

## Literatura
* Meyerson, Harold and Ernie Harburg. *Who Put the Rainbow in the Wizard of Oz: Yip Harburg, Lyricist*, University of Michigan Press, (1993). 

## Vanjske veze
* 
* 
* 
* The Yip Harburg Foundation website
* Biography of Harburg from USPS
* "A Tribute to Yip Harburg: The Man Who Put the Rainbow in The Wizard of Oz", a *[[Democracy Now!]]* special, including audio/video clips of Yip Harburg, and an extended interview with his son and biographer, Ernie Harburg (video, audio, and print transcript)
* 
* E. Y. Harburg papers (first installment) and E. Y. Harburg papers (second installment) in the Billy Rose Theatre Collection of The New York Public Library for the Performing Arts.
* E. Y. Harburg scores (his personal collection) in the Music Division of The New York Public Library for the Performing Arts.
* 
* Celebrated Lyricist Yip Harburg's ''Rhymes For The Irreverent'' Released  February 2, 2006 article on The Freedom From Religion Foundation's website
* April 29, 2006 - Somewhere Over the Rainbow . . . Rhymes for the Irreverent Freedom From Religion Foundation's Podcast
* Over The Rainbow With Yip Harburg (BBC Radio 4 programme)
* The Man Who Put the Rainbow in ''The Wizard of Oz'' by Amy Goodman